Gigler Balázs

**KARANTÉNDRÁMA**

egyfelvonásos

LILLA (16)

PÉTER (apa, 53)

ÁDÁM (18)

LITERA

ELSŐ MAGYAR KARANTÉNSZÍNHÁZ

DRÁMAPÁLYÁZAT

2020

*skype hívás hang*

PÉTER Lilla! Hívnak!

LILLA Ki az?

PÉTER Ööö...nem tudom, nem írja ki! vagy én nem is tudom, tudod, hogy nem értek ezekhez.

LILLA Ah fenébe, még pizsiben vagyok. Apa, kérlek felveszed, hogy ki hív?

PÉTER Persze kislányom. (*felveszi.)* Szervusz Ádám!

ÁDÁM Jóreggelt. Hogy vannak mostanában! *felszabadultan, kedvesen, de nem kínos kedvességgel beszél a barátnője apjával.*

PÉTER Nagyon jól megvagyunk! Itthonról dolgozom...Lillácska is itthonról tanul...a feleségem pedig nem dolgozik! Nem is gondolná az ember, mennyire el lehet foglalni magad a karantén alatt.

ÁDÁM Na, ez remek!

PÉTER De mesélj magadról! Te, hogy vagy?

ÁDÁM Hát...Ezzel a kérdéssel ráhibázott. Sajnos borzasztóan. Hogyha így röviden kellene válaszolnom.

PÉTER Fejtsd ki nyugodtan! Lilla még úgyis öltözködik.

ÁDÁM Azért mondjam el, mert Lilla még öltözködik? Szóvaaal maga azért beszél velem, hogy az időt húzza?

PÉTER *(meglepődik, de valamit mondania kell, hogy ne maradjon szégyenben.)* Hahahh...Ne haragudj, ha ezzel megbántottalak. Ezt úgy... szokták mondani az emberek! Egyébként meg tetszik az őszinteséged! A te korodban ez már nagy szó. De komolyan!

ÁDÁM Ha maga mondja.

PÉTER Na, de mesélj is nyugodtan magadról, mert kíváncsi is vagyok ám!

ÁDÁM (*sóhajt)* Oké! Igazából nehezen megy a tanulás, mert otthon nem tudom rávenni magam, hogy leüljek, elkalandozik a figyelmem! Meg nem találkozhatok a barátaimmal, szóval eléggé rosszul vagyok. Edzek itthon, de valahogy hiányzik, hogy üvöltsön velem az edző. Igazából az egyetlen jó, ebben a helyzetben Lilla, akivel néha-néha találkozom! Remélem már nem tart sokáig ez a helyzet!

PÉTER Nagyon sajnálom! De nyugodj meg amiennyiszer csak lehet biztosítom, hogy találkozhass a lányommal!

ÁDÁM Nagyon köszönöm, (*mosolyog)* ez igazán megértő! ...Ja és még valami! Ha a felesége ilyen jól főz, és a karantén alatt biztos van ideje, hiszen úgysem dolgozik... Taníthatná Lillát főzni, hogyha egyszer feleségül veszem, ne kelljen folyton étterembe vinnem!

PÉTER Ó, a házasság messze van még, ne azon járjon az eszed ilyen fiatalon!

ÁDÁM Nos... Ki tudja??  *Sejtelmesen*

PÉTER (*Mézzel, mázzal)* Lilla hidd el nekem, van még addig ideje! De ismételten tetszik az őszinteséged.

ÁDÁM (*paprikásan.)* Nézze, az, hogy őszinte vagyok nem az én erényem, hanem a hazugok sara! És akkor kérem meg a lánya kezét, amikor úgy látom, hogy eljön az ideje. Nyugodjon meg, gondját fogom viselni és boldogok leszünk!

PÉTER (*halkan, de agresszívan suttog.)* De ő még csak tizenhat!

ÁDÁM Tudom, és érettségi előtt nem lesz semmi, m!

PÉTER Nem fogod elhinni, de mindig is kedveltelek. Csak kár, hogy ilyen tűzrőlpattant vagy. Nem tudod megfékezni az indulatjaidat. Túl őszinte vagy!

ÁDÁM Elnézést, de én ezt nem értem. Az egyik pillanatban azt mondja, hogy kedveli az őszinteségemet, a másikban pedig pont ezt kritizálja!

PÉTER Én nem azt mondta...

ÁDÁM A-a-a. Maga is tudja jól, hogy igazam van.

PÉTER Hadd fújjam ki az orromat.

*kifújja, majd pár másodperc várakozó csend és újra kifújja, pár másodperces néma csend.*

LILLA Éééés...Itt is vagyok.

ÁDÁM (*felvidul) lenyugszik.* Hali.

PÉTER Hát itt vagy! Jóreggelt álomszuszék!

LILLA Awww, olyan jó látni, hogy ilyen jól kijöttök.

PÉTER Én nem is zavarlak tovább titeket, beszélgessetek nyugodtan!

*Lillának puszit ad, majd elköszön illedelmesen Ádámtól és kimegy.*

LILLA (*dédelgetve)* Jaj, olyan jó újra látni! Már úgy hiányoztál kismókus!

ÁDÁM *kicsit szomorkásan:* Én is örülök, hogy újra látlak.

LILLA Mi baj van veled?

ÁDÁM Nézd nincsen semmi baj, csak...ah, nem akarok beszélni róla.

LILLA Régóta ismerlek és tudom, hogy ha gond van, akkor az nagy gond. Nekem elmondhatod, sose volt olyan, amit nem tudtunk volna megbeszélni.

ÁDÁM Hidd el nekem, jobb, ha erről nem tudsz. Mindig is a legjobbat akartam neked, ahogy most is, és ez elég kényes.

LILLA (*vonottan) nyög egyet.* Olyan rossz ilyen szomorúnak látni. Csak fel akarlak vidítani. Megbeszéljük, és segítek neked.

ÁDÁM Figyelj, határozott ember vagyok, tudom mit akarok. Ez neked a jó!

LILLA Nem igaz, a határozott nem befásult!

ÁDÁM (*durván felemeli a hangját)* TE meg nem segítőkész, hanem kíváncsi!!!

LILLA Haaaaaaaahh!!! Így beszélni a barátnőddel! Kicsit vissza vehetnél!

ÁDÁM Csak kérlek! Ne kutakodj, meg kérdezősködj folyton! Van, ami nem rád tartozik!

LILLA De érts meg, hogy segíteni akarok neked! Ne légy folyton ilyen makacs! Te is jól tudod ezt, és meg kell értened. Nyugodj meg kicsikét.

*leteszi a telefont.*

LILLA (*felháborodottan)* Miii?? Ez letette, upff, hogyha nem veszi most fel...

*újra tárcsázás...felveszi*

ÁDÁM Szia! (*sóhajt)* Tudom, hogy hibáztam és elnézést kell kérnem.

LILLA Még szép, könyörgőm... Köszönöm. *szomorú megsajnáló sóhajtás.* Meg kell értened mókuskám, hogy én csak segíteni akarok neked! Úgy szeretlek, én is sajnálom!

ÁDÁM Figyelj...ez nekem nagyon nehéz. Mármint erről beszélni.

LILLA Rosszul esett? Bízz meg bennem.

ÁDÁM Apádról van szó.

LILLA Jaj neeeee...Összevesztél vele, vagy mi történt? Segítek nektek, beszéljek vele, vagy mit tegyek? Tudod, hogy néha elszáll az agya, de azért remélem semmi csúnyát nem mondtatok egymásnak.

ÁDÁM Egyelőre elég, hogyha kedvesen meghallgatsz!

LILLA Persze drágám.

ÁDÁM Sosem voltunk rosszban apáddal, de valahogy én úgy érzem, hogy nem támogatja a kapcsolatunkat! Most, amikor még nem voltál itt, nem mondott semmit egyértelműen, de biztos, hogy arra utalt, hogy nem bír engem, és hogy az sem tetszik neki, hogy veled járok. De egyébként össze is volt zavarodva, néha össze vissza a levegőbe beszélt.

LILLA De hát mindig azt mondja, hogy örül nekünk...meg, hogy milyen szép párt alkotunk...

ÁDÁM Nyilván ezt mondja, mert szeret téged, nem akar maga ellen fordítani. Plusz nekem egyáltalán nem ezt mondta.

LILLA Hát akkor miket mondott?

ÁDÁM Nézd, ezt nem szeretném elmondani, mert ez olyan, amit a férfiak egymás közt beszélnek meg, akkor, ha megbíznak egymásban!

LILLA Akkor mért beszéltél róla apámmal?

ÁDÁM Nem tudom...Asszem ő hozta fel, aztán meg nem értettünk egyet és elkezdtünk vitatkozni.

LILLA Megértelek, de figyelj, akkor beszélnünk kéne vele. Hogyha tényleg gondja van mondja meg.

ÁDÁM Úgyis csak tagadná, és annyit mondana, hogy „ó, dehogyis, higgyétek el, örülök, hogy ilyen barátja van a lányomnak.”

LILLA Hazudna a lányának?! De ő mindig is egy szerető apa volt. Nagyon nagyot csalódnék benne.

ÁDÁM Jót akar neked, és szeret téged, csak engem nem szeret, és azt gondolja, hogy nélkülem leszel boldog.

LILLA De hát ez baromság!

ÁDÁM De akkor mit csináljunk? Nem hagyhatjuk szó nélkül!

LILLA Valamikor beszélni kellene vele!

ÁDÁM Arg, nem tudom, az egész csak fél percig tartott, de mégis mi lett belőle? Nem inkább példákat kellene mutatnunk, mert a szavaknak miért hinne?

LILLA Azt akarod, hogy a szemeláttára csókolgassalak, meg ölelgesselek?

ÁDÁM Nem tudom mit kéne tenni! A sorozatokban mindig az van ilyenkor, hogy megmentem az életed, de én korházba kerülök súlyos sebekkel, majd a szüleid rájönnek, hogy hős vagyok, és hogy jó a kapcsolatunk! Ez így olyan egyszerűnek hangzik!

LILLA (*flörtölve)* Pedig biztos hatásos, mert hogyha megmentenéd az életem, és ellöknél a kocsi elől, aztán meg látnálak sebesülve a kórházban, ...én nagyon beindulnék.

ÁDÁM Ez most nem segít, ilyet úgysem nem tehetünk!

LILLA Arrhh!!! Nem tudom! Nem elég, hogy ilyen nehéz helyzet van, még ez is! Mintha minden egyre rosszabbra fordulna!

ÁDÁM Nyugodj meg, minden rendben lesz. Itt vagyunk egymásnak! És tudom, hogy ez sablonos, de én tényleg így gondolom! Minden nap beszélünk, és őszinték vagyunk egymással.

LILLA Olyan cuki vagy😊!

ÁDÁM Ennyi?

LILLA Meg igazad van, ...mint mindig! De figyelj! Elég volt mára a szomorúságból, tegyünk úgy mintha, nem történt volna semmi, és beszéljünk a jó dolgokról végre!

ÁDÁM Mesélj, hogy vagy?

LILLA Uh, én nagyon jól! Amilyen nehezen ment a karantén első pár napja, olyan könnyen megy most! A suli easy, napközben meg chillelek. Barátokkal, VELEEED chatelek...és igazából élvezem. Annyit vagyok kint a kertben amennyit csak tudok. Éééés... a legfontosabb...rád gondolok, minden percben!

ÁDÁM Én is sokat gondolok rád!

LILLA Awww ez olyan édes! Úgy hiányzol!

ÁDÁM Te is hiányzol, de, nem soká találkozunk!

LILLA Hol-nap-u-táááán! Már várom! Amúgy hol talizzunk?

ÁDÁM Nálad? Vagy Nálam? Nekem teljesen mindegy, nem a helyszín a lényeg!

LILLA Legyen nálunk! Csinálok fincsi ebédet, meg a szokásos!

ÁDÁM Nem is tudom, hogy a fincsi ebédet, vagy a szokásost várom jobban...

LILLA Én rád várok a legjobban. Bár igaz, hogy a szokásos, meg a kaja is izgi...

ÁDÁM Azon gondolkoztam, hogy ahogy így hallgatlak...olyan szép hangod van. De komolyan jó hallgatni. Mint...egy csengő. Tényleg. Elmehetnél szinkron színésznek!

LILLA Nem megyek szinkron színésznek! De ASMR videós sem leszek! *haha,* De ha tényleg ennyire tetszik, csütörtökön egész nap hallgathatod! NA PUSZI!

ÁDÁM Szia szívem!

*vége a hívásnak.*

LILLA Apaaaa! Gyere ide!

PÉTER Igen kislányom?

LILLA Miről beszélgettél az Ádámmal?

PÉTER Férfi dolgokról. Amikbe a nőknek nem szabad beledugniuk az orrukat!

LILLA De hát én még nem vagyok nő, hanem a kislányod!

PÉTER Na látod! Én is ugyanezt mondtam neki!

LILLA De Kérlek nyugtass meg, hogy minden rendben van köztetek. Hogyha ti összevesztek, én meggebedek. Mindkettőtöket szeretlek, csak kérlek!

PÉTER Miből veszed, hogy összevesztünk, egyáltalán honnan jött ez, még sose mondtál ilyet, pedig már jó párszor beszélem vele. Teljesen alaptalanok, amiket mondasz!

LILLA Azt mondtad „Férfi dolgokról. Amikbe a nőknek nem szabad beledugniuk az orrukat!” Ilyet csak akkor mondanál, hogyha jól összevesztetek volna. És ezt mondtad...ha nem lett volna semmi, az igazat mondtad volna, például azt, hogy mindketten szeretitek a levest, vagy mittomén.

PÉTER Akkor valami félreértés van itt. Garantálom, hogy remekül kijövök a barátoddal.

LILLA Akkor magyarázatot kérek az előző mondatodra!

PÉTER Jól van. Tessék. Magyarázat. De csak tudjad, hogy ilyenről a férfiak maximum egymást közt szoktak beszélni, és ez elég kínos. Most is egy oka van annak, hogy elmondom, az pedig az, hogy megnyugodjál. Szóval. Ezt, ha elmondom, az Ádámnak lesz majd kínos, úgyhogy ne mond el neki. Arról van szó, hogy ő kért segítséget tőlem, veled kapcsolatban.

LILLA Ez komoly?

PÉTER Igen, az. Azt akarja, hogy amikor legközelebb találkoztok, akkor olyan benyomást keltsen, amilyet az első randin tett. Emlékszem, amikor hazajöttél a föld fölött lebegtél három centivel! A vírus alatt szeretné, hogy a kapcsolatotok csak jobb legyen. És ehhez kért tanácsot. Ennyi. Semmi nézeteltérés.

LILLA Most kezdem rosszul érezni magam. Komolyan mondod ezt Apa? Tudom, hogy komolyan mondod. Egyre jobban várom a csütörtököt viszont! De várj! Te mit mondták neki?

PÉTER Hogy én mit mondtam neki? Hát ööö...semmi különöset, amit ilyenkor egy faternak mondania kell. Ilyeneket, hogy bízzon magában, hogy kedves legyen, meg hogy természetesen viselkedjen. Mintha a saját fiamnak mondtam volna. Hidd el minden rendben van köztünk.

LILLA De miért bizonygatod ezt ennyire? Mintha el akarnád hitetni velem. Annyit beszéltem már veled, és tudom mikor hazudsz. Most viszont nem tűnsz őszintének.

PÉTER Én szerintem most elég őszintén beszéltem. Én is ismerem magam, és nem tudok jól hazudni, nem is próbálkozom vele. Elmondtam az igazságot, ha nem hiszel nekem kérdezd meg a párod.

LILLA Azt mondtad, ez neki kínos, és letagadhatja majd.

PÉTER Látod kislányom, most rossz helyzetben vagyok.

LILLA Szerintem most csak el akarod játszani az ártatlant! „Kislányom, rossz helyzetben vagyok” mi? Aztán megsajnáljalak, hogy kibújj a hazugság alól. Tuti rejtegetsz valamit apa. És bocsánat, ha szemtelen vagyok, de nem hiszem, hogy az igazat mondod.

PÉTER Kislányom én nem értelek téged. Teljesen össze-vissza beszélsz. Logikátlan, amiket mondasz. Mintha a kisördög a válladon súgna neked, hogy állj ellen nekem, teljesen mindegy mit mondok. Mi van veled?

LILLA Én...én nem tudom. Úgy érzem hazudsz nekem. Tényleg nem tűnik olyannak, de belül ezt érzem. És még egyszer sajnálom a támadó szavakat...

PÉTER Állj!!! Rájöttem! Csak nem...ah, ha ez igaz mi lesz itt?! Ugye nem Ádám mondta neked ezeket! Hogy „összevesztünk,” meg, hogy „nem akarom, hogy járjatok”. Ugye nem ő mondta ezeket?

LILLA Mm...De, pontosan így mondta. De miért, ezek akkor nem igazak?

PÉTER Ezek?! Igazak?! Kislányom, ezt már tudhattad volna, hogy a fenébe lennének igazak? Mindig csakis a legjobbat akartam neked! Neked jó Ádámmal járni?

LILLA Nagyon jó!

PÉTER Akkor én is támogatom! A te érdekeid a legfontosabbak számomra! Nyugodj meg, apa mindig melletted marad! És egyébként nem vicceltem amikor azt mondtam, hogy kedvelem Ádámot. Nagyon rendes srác, és ha valaki, ő remek férjed lenne! De, hogy ilyet hazudna...

LILLA De akkor magyarázd meg, elvégre te is férfi vagy! Mégis, ha tényleg szeret, miért hazudná nekem azt, hogy te mennyire bunkó ember vagy, aki csak tönkre akarja tenni a párkapcsolatunkat?

PÉTER Bármire gondolok, csak egy szörnyű dolog jár a fejemben. Tényleg nagyon sajnálom, ez lehet összetöri a szíved, de ez az igazság: A barátod, valójában az ellenséged! Tiszta már a kép, el akar hagyni téged, és rám akarja terelni a gyanút! Pedig sosem néztem volna ezt ki belőle.

LILLA Ennyire csak nem súlyos a helyzet. Lehet, hogy csak téged nem bír, engem azért még szeret.

PÉTER Nem is kell, hogy engem szeressen! A te párod, azt akarom neked okozzon boldogságot, még akkor is, ha engem nem kedvel, az boldoggá tesz, ha téged boldognak látlak!

LILLA De hát épp ez az! Ha ezek igazak, ő csak kihasznál engem! Nem akar boldoggá tenni!

PÉTER Ne félj kislányom, anyával mindig itt leszünk!

LILLA Tudod mit?! Ha tényleg csak csőbe húz, inkább én húzom csőbe őt! Kiderítek egyet s mást, mert csütörtökön átjön. Ha igazad van, holnapután nagyon megkapja! Már van is egy tervem!

PÉTER Nem csak gyönyörű, de okos is! Pont, mint az anyja! És tudod mit? Most aztán megkapja az a mocskos gyerek, megtanulja, hogy ne akárkivel húzzon ujjat! Na, de kicsit eltérve ettől, húsz perc múlva jövök, boltba megyek. Puszi!

LILLA Puszi. *(elmegy Péter.* *Lilla gondolataiban)* Kedves naplóm: Az egyik egy mocskos hazug! Fogalmam sincs melyik, de kiderítem, és az bizony nem fogja megúszni. Mondjuk csak azért nem tudom, mert mindketten borzalmasan hazudnak! hahaha...Amúgy meg a koronavírus sajnos egyre jobban terjed el, de én egyre jobban szórakozom. Mondjuk most emiatt a helyzet miatt úgy érzem magam, mint egy detektív, elég izgi. Remélem a vírus hamar lehalkul, és találkozhatok a barátaimmal. Yahoo!!! Utóirat: Annyira jó, ez a napos idő, meg, hogy már este fél nyolcig világos van! Lilla, szívecske.

*jelenet vége*

*éjjel, csengőhang*

ÁDÁM Mi a.…franc! Ki hív hajnali 2-kor! Nem is ismerem ezt a számot! Háló??

PÉTER Szervusz „Ádika”.

ÁDÁM Kivel beszélek? Háló??

PÉTER Hát nem ismered fel a hangomat?

ÁDÁM Nem! Ki a fene maga? És ami még fontosabb, hogy miért hív, amikor alszom?!

PÉTER Én vagyok az. Biztosan emlékszel rám. De nem gond, ha nem. Segítek neked kitalálni, ki is vagyok!

ÁDÁM Te jó Isten! Maga Lilla apja! Mit akar tőlem? Egyáltalán mi ilyen fontos, hogy hajnali kettőkor hívjon?

PÉTER Csak kíváncsi voltam jól vagy-e? Felhívtalak, mint barát a barátot!

ÁDÁM Maga! beteg! ember! Miről beszél?

PÉTER Beteg lennék? Azért, mert gondolok rád? Nem, nem hinném. Csak a fáradság beszél belőled.

ÁDÁM Milyen fáradság?! Mert aludtam! Maga egy őrült?! MI...mi...mi?? De.…hah...ööö...?? Nem normális! Mégis miért zaklat? Mi a francot akar tőlem? Nem is érdekel, hagyjon békén!

PÉTER Vegyél vissza a tempóból, ne kérdezz annyit. Nyugodj le, és ne izgulj. Ha türelemmel vársz, minden kérdésedre választ kapsz!

ÁDÁM Halljam!

PÉTER Mindig is kedveltelek. Semmi különös oka nincsen hívásomnak, egyszerűen hallani akartam régi barátom felől.

ÁDÁM De hát tegnap beszéltünk! És milyen régi barátról beszél? A barátnőm apja! Sose volt még ez a két fél jóbaráti kapcsolatban.

PÉTER Ó, igen? Szóval két nap az neked semmi? Fogalmam se volt róla mit csináltál az elmúlt két napban! Talán épp elölem menekültél?

ÁDÁM Hát ezután biztos el fogok menekülni elöled, ha meglátlak! Egyáltalán ne kutakodjon utánam. Semmit nem csináltam az elmúlt két napban. És miért változtatod el a hangod?

PÉTER A hangomról kérdezel ifjú barátom?

ÁDÁM NEM VAGYOK AZ IFJÚ BARÁTOD TE DISZNÓ!

PÉTER Valóban? Ez esetben megkérlek, ne üvölts bele a telefonba, már alszanak a többiek.

ÁDÁM Én is aludnék! Úgyhogy nyögje ki mit akar!

PÉTER Mondtam már, nem akarok semmit, csak felhívlak, hogy mi a helyzet veled.

ÁDÁM Magyarázza meg mi ez az egész! Az emberek nem szoktak senkit felhívni ilyenkor. Mit képzel magáról, mit művel?

PÉTER Sajnálom, ha kellemetlenséget okoztam, nem volt szándékomban. De ugyanakkor elengedhetetlen volt, hogy beszéljek veled. Még ma! Sőt, most! De még egyszer, hogyha rosszul esett, ezer bocsánat.

ÁDÁM Hogy rosszul esett-e?! Nem érdekel, hogyan esett ne hívogasson hajnalban. De térjen már a lényegre.

PÉTER Máris a lényegre térek.

ÁDÁM Beteg állat...Szegény Lillával is ilyeneket csinál?

PÉTER Ó, ha már szóba esett a leányom, aki történetesen a partnered, pont van vele kapcsolatban egy aktuális közölnivalóm feléd.

ÁDÁM Édes jó ég, ne kezdje előröl az egészet, ezt már megbeszéltük!

PÉTER Nos...nem húzom tovább a fogad, kimondom kerek perec: Soha többé nem találkozhatsz Lillával.

ÁDÁM MIIIIIIIII!!!!!!!??????? Normális!?

PÉTER Megtiltom, hogy vele járj! Mi ezen olyan érthetetlen?

ÁDÁM Nem tilthatja meg! Nem az apám!

PÉTER De az övé igen!

ÁDÁM Akkor sem tilthatja meg! Szeretem őt! Ő is szeret engem! Nem választhat szét minket az önző kis érdekei miatt!

PÉTER Ó, nem az én érdekeim miatt. Lilla érdekében. Ha vele maradnál összetörnéd a szívét, kihasználnád, és megkeserítenéd őt! A nyomorúság várna rá.

ÁDÁM Dehogyis! Szívből szeretem őt! Hát nem látja milyen boldogok vagyunk együtt? Az jelenti a boldogságot, ha vele beszélek! Különben majd megpusztulnék a karanténban, hát nem érti? Senkivel nem találkozom, maximum vele! Talán túl sem élném Nélküle ezt a borzalmas karantént.

PÉTER Ne aggódj a vírus és a karantén miatt. Hamar elmúlik az életünkből, semmi értelme kijárási tilalmat elrendelni, vagy iskolákat bezárni. Elég befolyásos vagyok ahhoz, hogy tudjam, semmi ok az aggodalomra!

ÁDÁM Nem a vírus érdekel, hanem a barátnőm! Eszem ágában nincs összetörni a szívét, de ha elveszed összetörőd az enyémet!

PÉTER Ezt mondta a nővérének a szeretője is. Aztán mi lett velük...

ÁDÁM Nincs is testvére, milyen nővéréről beszél?

PÉTER Volt nővére, volt. És ő is milyen boldog kapcsolatban élt. Egészen addig amíg a barátja ellene nem fordult. Ó, szegények. Mire én és a feleségem feleszméltünk, már régen késő volt.

ÁDÁM De hát...Lilla sosem beszélt testvérekről. Akkor most mégis mi ez az egész?

PÉTER Mert alig 3 évesen látta utoljára. Emlékszem milyen boldogan játszott a nővére a pólyás Lillával. Ha most itt lenne, figyelmeztetné, hogy a magadfajta fiúcskákban megbízni, és szeretni őket milyen nagy hiba. De hát nincs itt, úgyhogy nekem kell.

ÁDÁM Nézze, nem tudom mi ez az egész, de nagyon ijesztő! És nem tudom mit tett a szeretője Lilla nővérével, meg hogy hol van most ő, de azt biztosítom, hogy én a legjobban fogok bánni a lányával még akkor is, ha már vénemberek leszünk.

PÉTER Szinte ugyanezeket a szavakat mondta az a bizonyos ember is. Talán még hasonlított is rád. És én megbíztam benne. Bevettem ezeket az üres dumákat, amiket te is összehordsz itt most.

ÁDÁM Ezek nem üres dumák! Tényleg így gondolom! Ne ítéljen el az előtt, hogy megismerne, kérem, adjon egy esélyt!

PÉTER Egy esélyt? Ha adnék egy esélyt, azzal örökre elronthatnád a lányomat. Mire rájönne, már késő lenne. Nem hagyhatom ezt, semmiképpen sem. Ha jól tudom holnap randitok van nálunk. Ha minden jól megy, akkor látod őt utoljára.

ÁDÁM Micsoda?! Ezt nem teheti! Én...én nem vagyok olyan fiú! A legjobbat akarom a lányának!

PÉTER Hazudsz! Magadnak akarod a legjobbat az önzőségeddel! Olyan makacs vagy, hogy senkinek sem kelessz!

ÁDÁM Igen? Tényleg így gondolja? Nem tagadom, önző vagyok, ahogy azt sem, hogy senkise olyan makacs, mint én. És még az is majdnem igaz, hogy nem kellek senkinek! De van egy kivétel, az pedig a maga lánya! Ő majd ad magának!

PÉTER Lilla is ellenkezni fog, így igaz, de semmi gond, megvezethető, mint egy buta bárány! Azt mondom neki csiribú csiribá, és máris lemondott rólad.

ÁDÁM Ne merje manipulálni a barátnőmet! Mondja kettőnknek szemtől szembe! Ne éjjel hívogasson.

PÉTER Nem! Szemtől szembe unalmas! Manipulálom a barátnődet, aki majd nagyot les, ha rájön, de úgy sem fog!

ÁDÁM És ha rögzítem ezt az egész beszélgetést! Na, akkor mit csinálsz?

PÉTER Dehogy rögzíted, de azért egy próbát megért! Viszont halkan súgom csak meg, ez éééédeeeeskevés ahhoz, hogy legyőzz!

ÁDÁM Mekkora egy szemét maga! Nem én vagyok az, aki manipulál, hanem ön. Egyáltalán miért magázok itt. TE vagy a disznó. TE!

PÉTER Örülnék, ha megadnád az idősebbnek a tiszteletet.

ÁDÁM Nem érdekel mit gondolsz, de a barátnőmet akkor sem lophatod el tőlem.

PÉTER Úgy látom nehézfelfogású vagy. Már többször is mondtam, hogy nem ellopom, hanem megvédem.

ÁDÁM Ó, igen, megvédi?! És akkor mondja meg nekem: örökké szűz marad a lánya? Vagy valamikor tervezi őfelséged jegybe adni Lillát?

PÉTER Tessék, itt a bizonyíték: Primitív férfi vagy, és csak kihasználod a lányomat. Mézzel, mázzal elcsábítod, aztán kicsikét flörtölgetsz vele, de te egész végig csak is a szexre gondolsz. Ez neked az igazán fontos. És ha kiderül, hogy egy lúzer az ágyban? Következő éjszaka máris megcsalod szemrebbenés nélkül.

ÁDÁM Istenem, ilyenről szó sincs. Nem számít semmi ilyesmi! Hűséges maradok hozzá, és ezt az előbb pedig úgy értettem, hogy sose fog párt találni a lánya?

PÉTER Lehet igen. De lehet nem. Minden a férfin múlik. Hogyha olyan szexlesők jönnek majd, mint te, Isten ments! És egyébként gond, ha nem? Hidd el nekem fiam...

ÁDÁM Ne nevezzen fiának! És nem vagyok szexleső!

PÉTER Szóval hidd el nekem, a házassággal csak a baj van. Ha nem a tökéletes párt találod meg, szenvedni fogsz. Te is szenvednél a Lillával, szóval neked is szívességet teszek tulajdonképpen.

ÁDÁM Maga maximum keresztbe tesz nekem! De egyébként már régóta boldog a feleségével, akkor mégis miről beszél?

PÉTER Én nagyon hálás vagyok. Mindent drága jó apámnak köszönhetek. Ő pont olyan volt, mint én. Nem aggódott, hanem kivárt, amíg megjelent kedves feleségem. A kispályás kérőket pedig lepöckölte a papírról.

ÁDÁM Szóval én csak egy kispályás kérő vagyok? Ennyi?

PÉTER Tulajdonképpen igen. És én jól lepöcköllek majd téged a papírról. És te semmit sem tehetsz ellene, mert gyenge vagy.

ÁDÁM Majd Lilla megmondja, hogy velem akar maradni. Nem kényszerítheti őt örökre.

PÉTER Dehogynem. De nem is lesz rá szükségem. 18 éves koráig teljesen én döntök minden kérdésről, ami az életét érinti és addig bőven elfelejt téged.

ÁDÁM Nem felejt el. Én sem felejtem el őt! Próbálhat szétválasztani, de nem te döntesz a mi életünkről! Felejtsd el!

PÉTER Milyen optimista. De várjuk csak meg amíg kiderül. *jelenet vége*

*kopp kopp...ajtónyitás...ölelkezés*

ÁDÁM Jaj, szia édes! El sem tudod képzelni mennyire hiányoztál!

LILLA Hát...mondjuk nagyon nagyon? Áhh, nem inkább nagyon nagyon nagyon??? (*kacaj)*

ÁDÁM Elképesztően nagyon! Szóval örülök, hogy újra látlak.

LILLA Én is nagyon örülök. Csak veled engedik a szüleim, hogy találkozzak a karantén idején. Senki mással. Mert te vagy a legfontosabb! Itt a bizonyíték!

ÁDÁM Nem kell semmit bizonyítanod! Már évekkel ezelőtt megtetted. Egyébként én is csak veled találkozhatok. Különben még boltba is alig mehetek el, nem mintha nagy baj lenne.

LILLA Na, gyere üljünk le. Egyet tippelhetsz mit főztem neked! Örülni fogsz neki, az biztos.

ÁDÁM Hmm...Sok mindent szeretek...mondjuk...valamilyen saláta? Vagy hús?

LILLA Tudod mit, ülj csak le én pedig hozom, hogy elájulj!

ÁDÁM ...Woah, te aztán tudod mitől döglik a légy! Most amúgy pont ezt akartam enni, úgyhogy ezer hála!

LILLA Nincs mit, egyébként én nekem is nagy kedvencem. Jó étvágyat.

ÁDÁM Neked is jó étvágyat. *evés alatt:* Hogy vagy azóta?

LILLA Mondom, egyre jobban. Most már jól boldogulok itthon. Azért jó ez, mert kicsit úgy érzem maga, mint egy háziasszony. És meg kell, hogy mondjam élvezem. Egész nap otthon vagyok, takarítok, főzőcskézek, pihengetek...Már csak egy kisbaba hiányzik, akit elviszek a játszótérre. Ja, meg azért a sulis feladatokat is megcsinálom. De én eddig is jól voltam, te valamivel jobban vagy?

ÁDÁM Sajnos nem. Elég rosszul viselem a karantént. Igazából minden, amit szeretek csinálni, azt a vírus miatt nem lehet! Nem találkozhatok a barátaimmal, nem sportolhatok, maximum otthon edzhetek, és nem mozdulhatok ki otthonról. Ahogy kedden is mondtam, már csak veled találkozhatok, és tényleg ez az egyetlen jó. Meg most az átlagosnál is rosszabbul vagyok.

LILLA Mi bánt?

ÁDÁM Jó. Ez...nagyon furcsa lesz, amit most mondani fogok, én sem értem. Viszont muszály elmondanom! Kedd éjjel, vagy igazság szerint már szerda éjjel volt, amikor apád felhívott engem!

LILLA Apa felhívott téged hajnalban? Mégis mi a fene történt ott, te jó ég!?

ÁDÁM Már eleve fura, hogy valaki hajnali 2-kor hív. De, amit mondott!? Nagyon kiakadtam! Először igazából tiszta kedves volt, túlságosan kedves. Hiába kérdeztem bármit is tőle, mindig csak az volt a válasza, hogy „nyugodj meg” meg, hogy „minden kérdésedre választ kapsz kedves barátom”. Hívott már az apád valaha valakit is kedves barátjának??!! Nem hiszem.

LILLA Ez nagyon fura, apa sose beszél így! Sose. De aztán? Ennyi? Egymásnak hüledeztetek éjjel, aztán viszont látásra?

ÁDÁM Oh, még messze a vége! Aztán egyszer csak hirtelen lesújtott! A semmiből azt mondta, szétválaszt minket! Megtiltja, hogy járjunk!

LILLA Istenem, de azt nem teheti!!! De mégis miért? És miért hajnalban hívott téged?

ÁDÁM Nem tudom, fogalmam sincs! Viszont azt mondta, hogy „megvéd téged” mert én csak kihasznállak téged, meg, hogy „megkeserítenélek.” El tudod képzelni, mennyire lesokkolt, amikor mondta! És azt mondta, hogy ma találkozunk utoljára! Azután már többet soha!

LILLA (*SAJÁT GONDOLATA)* Ekkor jöttem rá biztosan, hogy apám hazudik. Ádám kihasznál? Képtelenség. Sok rosszat ki lehet nézni belőle, de sose használna ki egy nőt.

LILLA Mi van! És mit csinál? Hogy tiltja meg, hogy találkozzunk?! Napközben nincs otthon. A kulcsomat el veheti, de van belőle pót. Semmi esélye sincs arra, hogy megakadályozza, hogy találkozzunk! És egyébként is, mi féle baromság az, hogy kihasználsz? Te vagy a legjobb ember, akit ismerek!

ÁDÁM Most hol van?

LILLA Nincsen otthon. Viszont azt nem tudom mikor ér haza. De figyelj, szerintem maradj itt addig, és akkor ketten együtt beszélünk vele!

ÁDÁM Jó, mindenképpen! nagyon félek, mi lesz, ha te sem leszel már! Akkor meggebedek!

LILLA Ne mondj ilyet! Apa valamit biztos a fejébe vett, aztán az után megy. De ha ketten odaállunk elé és kerek perec megmondjuk neki mi a helyzet, lebeszélhetjük! Különben is, semmi oka nincsen arra, hogy közénk álljon.

ÁDÁM Oh, dehogy nincs! Még nem fejeztem be a történetet! Úgy érzem magam, mint aki a tábortűznél este meséli a rémtörténetet, csak ez a rémtörténet valóságos! Na, de vissza a telefonbeszélgetésre! Mi az, hogy még nem fejezted be a történetet?

ÁDÁM Figyelj Lilla. Neked van testvéred?

LILLA Miféle kérdés ez? Tudod rá te is a választ. Mindig azt válaszolom erre, hogy nincsen, de szerettem volna mindig is! Miért jön ez ide?

ÁDÁM Tudtam rá a választ. Aztán jött apád. Azt állította, hogy van egy nővéred, aki járt valakivel, aki kihasználta őt. Ettől a nővérednek összetört a szíve. De hogy aztán mi lett vele, azt nem tudom, arról nem mondott semmit.

LILLA MI CSO-DA?!?! Most erre mit mondjak?! Mi a fene folyik Körülöttem?! Ádi biztos vagy benne, hogy nem csak álmodtál?

ÁDÁM Teljesen biztos, de bárcsak álom lett volna! Halljam a további kérdéseidet, úgy hiszem van még bőven.

LILLA Ez miért ok arra, hogy mi ne járjunk? Csak nem pasi-fóbiás?

ÁDÁM Nem. Azt mondta, meg akar téged védeni tőlem, mert, hogy én is ugyanolyan fiú vagyok, mint aki „szerette” a nővéredet.

LILLA Jesszusom. És erről az állítólagos nővéremről én még miért nem hallottam soha?!

ÁDÁM Azért, mert utoljára 3 éves korodban láttad. Legalábbis ő ezt állítja. De ismerted! Viszont azt, hogy él-e még, azt nem tudom. És ha igen miért nem keresett fel téged, vagy a családját? Vagy hol van most? Arrhh, Ez tiszta őrültség, nem hiszem, hogy tényleg létezik, ez a nővéred!

LILLA Én tényleg nem tudom mit mondjak erre! Hogy hazudhat a saját apám arról, hogy van egy nővérem 16 éven át! Egyáltalán elmondja valaha? Vagy örökké titokban akarta tartani? Nem, hiszem el! A rohadék mindenit. Tényleg, hogy tehette ezt! Nem az apám, hanem egy szörnyeteg!

ÁDÁM Hé, hé, hé! Nyugalom. Ne dühítsd fel magadat, annak csak rossz vége lesz.

LILLA Dehogynem dühítem, ha ideér úgy beolvasok neki, hogy leolvad a képe! Nyugodt ember vagyok, de ha ezen nem dühödők fel, akkor semmin. És nem te vagy az egyetlen, akit kijátszik. Mert nekem tudod mit mondott? Összehordott mindenféle agyafúrt mesét, hogy „egyébként ő kedvel téged” meg, hogy azt akarja majd, hogy te legyél a férjem.

ÁDÁM Na ilyet biztosan nem mondott, előbb menne a sírba, mint, hogy összeházasodjunk!

LILLA Csak etetett. Aztán meg elkezdte csűrni csavarni a szavait, hogy kihozza belőle, hogy te csak kihasználsz engem! És én hittem neki, érted? Érted? Hittem neki! Hogy lehettem ilyen idióta! Azt hazudott nekem, amit akart, és elhittem neki az egészet! Szemétláda! És úgy állította be a helyzetet, mintha ő lenne az ártatlan szamár, akire rákened az egészet! És végig hittem neki, mint valami idióta!

ÁDÁM Ne hibáztasd magadat, nem tehettél róla! A lényeg az, hogy ha hazaér megmondjuk neki!

LILLA Nem tehettem róla, mi? Ez a legsablonosabb szöveg, amit valaha halottam!

ÁDÁM De hát igaz! Eddig ügyesen fűzte a szálakat, hogy neki jöjjön ki a lépés, de rájöttünk! Most már hiába tesz bármit is!

LILLA De én úgy félek, hogy elveszítelek. És nem akarok csöpögős lenni, de tényleg félek. *könnyeivel küszködik.*

ÁDÁM Én is félek. Nagyon félek. De nem foglak elveszíteni! Örökre együtt maradunk, akármit is mond az apád, vagy akárki!

PÉTER (*benyit.)* Sziasztok! Örülök Ádám, ho...

ÁDÁM TE SZEMÉTLÁDA! HOGY HAZUDHATSZ ÍGY A SAJÁT LÁNYODNAK! HA EGY KICSIT IS SZERETNÉL, SOSEM HAZUDNÁL MEG HALLGATNÁL ELÖTTEM!

PÉTER Te meg miről beszélsz? Egyáltalán, hogy merészelsz így üvölteni velem? Tudod egyáltalán ki vagyok?

LILLA Ó, DE MENNYIRE TUDOM! EGY MOCSKOS HAZUG VAGY! KETTŐNK KÖZÉ AKARSZ ÁLLNI!

ÁDÁM Lilla! Nyugodj meg! Ne üvölts! Az apáddal beszélsz! Ez nem megoldás, csak rontasz a helyzeten. Ülj le szépen, és mindent megbeszélünk, nem magunkból kikelve ordítozunk!

LILLA ELEGET ÜLTEM SZÉPEN! ELEGET ÉLTEM HAZUGSÁGBAN, VÁLASZOKAT ÉS VALLOMÁSOKAT AKAROK MOST! NEM ÉRDEKEL MIT MONDASZ!

PÉTER Mi lett a lányommal? Olyan, mint egy szörnyeteg! Mi történt veled csillagom, miért vagy ilyen feldúlt!

LILLA TE MIATTAD! A HAZUGSÁGAID MIATT! ELEGEM VAN BELŐLED APA!

PÉTER Azonnal vegyél vissza ebből a stílusból kisasszony! Miféle hazugságaim, miről beszélsz?

LILLA NINCS SZÜKSÉG, HOGY ELMAGYARÁZZAM! TE IS JÓL TUDOD! MIÉRT AKARSZ KÖZÉNK ÁLLNI! MI A BAJD ÁDÁMMAL?!

ÁDÁM Lilla, nyugodj meg! Mindent megbeszélünk, ahogy normális emberek! Kérlek szépen.

LILLA MEGISMÉTLEM A KÉRDÉSEMET: MI BAJOD A BARÁTOMMAL?! ELMONDOTT NEKEM MINDENT, MOSTMÁR HIÁBA HAZUDOZOL!

PÉTER Ádám? Miket mondtál neki, ami egy ilyen szörnyeteggé változtatta! Nézz csak rá! Sosem láttam őt így viselkedni! Mit mondtál neki?

ÁDÁM Én...én csak azt, amit maga mondott nekem az elmúlt éjjel!

LILLA HOGY NEM JÁRHATOK ÁDÁMMAL. A CSILLAGOKAT IS LEHAZUDTAD! NE ÉRTETLENKEDJ, NINCS ÉRTELME!

PÉTER Mi az, hogy éjjel? Kedden beszéltem veled utoljára!

ÁDÁM Hazudsz! Az nap éjjel felhívtál! Olyanokat mondtál, hogy nem járhatok Lillával, meg, hogy volt egy nővére, akit nem is ismer!

PÉTER Te hazudsz! Nem hívtalak fel! Egyszerű a magyarázat: Álmodtál. Hogyan lenne Lillának testvére? Ezt nem lehet csak úgy eltitkolni!

LILLA Ó, DEHOGYNEM! NEKED SIKERÜLT! ÉS CSALÓDTAM BENNED, HOGY ÍGY HAZUDSZ MINDEN NAP A LÁNYODNAK!

PÉTER Lillám nézz magadra! Nem is ismerek rád, mit tett veled Ádám. Te nem ilyen vagy valójában. Hol van a kedves kislányom, mert csak egy tomboló állatot látok!

ÁDÁM Mi az, hogy én műveltem ezt vele? Igaz, egyetértek azzal, amit mond, de nem ahogyan mondja! Én is hallani akarom az igazat! Gyerünk, ne titkolózzon, ki vele! Ki ez a nővére? Mi van vele most? És miért nem akarja, hogy együtt legyünk!?

PÉTER Akarom, hogy együtt legyetek! Akartam! Ameddig meg nem láttam a lányomat! Rá sem ismerek! Miattad vált ezzé! Ha ilyen lesz melletted, tényleg nem engedem a kapcsolatotokat, pedig Ádám jó srác vagy!

LILLA JÓ SRÁC MI? DE VALAMIT MINDIG KITALÁLSZ, HOGY SZÉTVÁLASSZ MINKET! NA, ÉS MÉGIS, HOGYAN TERVEZED EZT? NEM TEHETED MEG!

ÁDÁM LILLA! ÁLLJ LE! NEM LÁTOD, HOGY ÍGY CSAK ROSZABB LESZ A HELYZET! NYUGODJ LE, DE NE ORDÍTS AZ APÁDDAL!

LILLA 16 ÉVEN ÁT CSAK NYUGODTAN TÉVHITBEN ÜLTEM, MOST A FINMKODÁSNAK VÉGE VAN! APA VÁLASZOLJ!

PÉTER Jól van. Eléggé nem értem a helyzetet, meg, hogy mi folyik itt, össze vissza ordítoztok, rám támadtok ok nélkül *sóhajt ...*de egy dologban biztos vagyok! Tényleg volt nővéred!

L&ÁDÁM MIIIIIII??!!

PÉTER Még ismerted is, amikor még nagyon fiatal voltál! Mindig ő vigyázott rád! *könnyekkel küszködik.* De aztán egy nap már nem jött haza az iskolából. Anyáddal nagyon féltünk, hívtuk a rendőröket. Aztán ők...ők...visszahívtak minket. Nem aludtam aznap éjjel. Másnap tele volt a híradó, hogy fiatal lány lett öngyilkos a ligetben! Sírva néztem a híreket, mint most.

ÁDÁM De miért tette volna ezt?

PÉTER Nem tudom. Semmit nem mondott. Nevetett, boldog volt. Még egy búcsúüzenetet sem hagyott hátra. Nézzétek, a személyigazolványát azóta magamnál hordom. Ennyi maradt belőle. Sajnálom kislányom, csak azért nem mondtam el soha, mert én sem dolgoztam fel azóta. Féltettelek, hogy nem tudsz majd talpra állni.

LILLA El sem hiszem. Tényleg igaz. Apa...én úgy sajnálom...*sírva fakad*. És hogyan beszélhettem így veled? Sajnálom sajnálom sajnálom! Tényleg egy szörnyeteg vagyok!

PÉTER Semmi baj kislányom, gyere ide. *megöleli.*

LILLA Mesélj a nővéremről! Hogy hívták, milyen volt, mit szeretett csinálni, mi volt a kedvenc étele...MINDENT!

PÉTER (*elérzékenyülten, még mindig.)* Petra. Petra volt a neve. És remek lány volt, pont, mint te! Jobban hasonlított rád, mint gondolnád! Pont olyan életvidám és kedves volt, mint te. Alig hallottam sírni. A „hobbija” a saját kutyája volt. A 11. szülinapjára kapta, és rengeteget törődött vele! Iskolába is szeretett járni, jók voltak a jegyei, derűsek a kapcsolatai. Milyen jó gyerek volt, Istenem. Tényleg pont, mint te! Emlékszem, hogy játszott veled, amikor még csak pólyás baba voltál!

ÁDÁM Hé, hé, hé!!! Megértem az érzelgést, és őszinte részvétem, de azzal, hogy tényleg létezik a nővéred, bebizonyosodott, hogy éjjel tényleg felhívtál. Szóval én meg mind arra kérek magyarázatot, amit akkor mondtál! Tényleg el akarsz űzni Lilla közeliből?

PÉTER Nézd meg mit tettél vele! Itt beszéltetek kettesben, hazajöttem, és nem emberi módon viselkedett! Nem tűröm, hogy ilyen férfi legyen a lányom mellett.

LILLA De apa én szeretem őt.

PÉTER Ó, igen, szereted? Láttad volna magad 3 perccel ezelőtt. Egymással úgy üvöltöttetek, mint az ős ellenségek!

ÁDÁM Azt, mondta, meg akarja védeni a lányát egy olyan fiútól, mint én, mert hasonló volt az eset Petrával is. Ne próbáld meg erre fogni! Mindig azt hozod fel, ami eszedbe jut, amivel épp belém köthetsz, azt felnagyítod és hozzám veted!

PÉTER Miket beszélsz? Olyanokat sohasem mondtam! Petra egész életében szingli volt! Csak a kutyáját csókolgatta. És éjjel egyáltalán nem mondtam ilyeneket! És különben is, miért azzal foglalkoznánk, ami lehet megtörtént, de lehet nem? Itt van, ami biztos megtörtént! A lányom a kezeid alatt olyan lett, mint egy feldúlt vadbika! Ez tűrhetetlen!

ÁDÁM Nem érdekel mit mond! Akkor sem választhat szét minket Lillával! Petra ide, vagy oda! ÉS nem én hoztam ki belőle ezt, hanem a maga tettei! Én pedig megpróbáltam lenyugtatni!

PÉTER Ne feleseljél nekem!

ÁDÁM Ó, ennél jobb ellenvetésed nincs?

LILLA Apa, Ádámnak igaza van! Elég nagy vagyok ahhoz, hogy eldöntsem mit akarok, és kikkel akarom tölteni az időmet.

PÉTER Ebben nagyot tévedsz kisasszony. Nagykorúságodig én döntök minden téged érintő kérdésben! Most pedig azt döntöm, hogy ne járj Ádámmal!

ÁDÁM EZT NEM TEHETI MAGA SZEMÉT! LILLA ÉS ÉN IS EZT AKARJUK.

PÉTER És mégis mennyire kevés ez az erős akaraterő.

ÁDÁM Jól van! Ha annyira kevés: Tessék itt vagyunk. Válassz szét minket, ahogy csak tudsz!

PÉTER Jól van. Nem akartam, hogy így elmérgesedjen a hangulat, ezt inkább békésen akartam közölni! De hát, így ti jobban fogtok szenvedni! Lilla, anya, és én beláthatatlan ideig, a nagyihoz költözünk!

LILLA Micsoda???

ÁDÁM NEM...NEM NEM, NEM TEHETI EZT. NEM MEHETEK VIDÉKRE! TILOS A NAGYSZÜLŐKKEL TALÁLKOZNI!

PÉTER Itt a fővárosban, túl nagy az esélye, hogy elkapjuk a vírust, plusz segítség kell a vásárlásban, a nagyinak és a nagypapának.

LILLA De apa tényleg nem mehetünk el! Nem hagyhatok itt mindent! Nincs is náluk se térerő, se wifi! Hogy fogok így beszélni Ádámmal!

ÁDÁM Ö.…és hogyan fog tanulni? Igen!

PÉTER Már beszéltem az ofővel. Postán kapod majd a leckét, és tudsz majd tanulni! Ádám pedig eltűnik az életedből.

LILLA (*NEKIRONTANA, DE ÁDÁM VISSZATARTJA.)* NA MEGÁLJ, A ROHADT ÉLETBE VELED APA MIT KÉPZELSZ! NEM MEGYEK SEHOVÁ SEM!!

ÁDÁM Szívem nyugodj le.

PÉTER Látod, hogy viselkedik? Mint egy dúvad! Kislányom csomagolj, 2 nap múlva indulunk, Ádám neked pedig örültem, most már viszlát!

ÁDÁM Ezt nem teheti! Mi szeretjük egymást! belehalnék, ha el kellene hagynom! Érti? Szenvedek a karantén alatt! Lilla volt az utolsó reményem! Nem veheti el őt is tőlem!

LILLA Igaza van apa! Én se bírnám ki Ádám nélkül. Nem megyek sehova!

PÉTER Dehogynem jössz! Most pedig PAKOLJ, HA AZT MONDTAM!

LILLA TE PAKOLJ! ÉN ÁDÁMMAL MARADOK!

LILLA Apa, értsd meg...

PÉTER A SZOBÁDBA PAKOLNI!

ÁDÁM (*könnyesen)* Neee! Kérem! Hát tényleg nem látja! Nekem olyan ez, mintha a kivégzésemen lennék! Nem élem túl, ha elválaszt!

PÉTER Ez süket tini duma. Megnézem ahogy belehalsz!

LILLA Apa kérlek! Olyan leszek, mint egy élettelen zombi Ádám nélkül!

PÉTER Ne sírjatok kínzó hasonlatokban! Hadjátok abba a nyápickodást! Nőjetek végre fel!

LILLA Ezt apa nem érted!

PÉTER Hála Istennek! De amíg élek én parancsolok! Szóval a szobádba kislány, te pedig haza!

ÁDÁM Kérem kérem! Csak van valami telefon ott? Legalább annak a számát adja meg!

PÉTER NEM! JÁRHATTOK! VÉGE!

*jelente vége.*

*...másnap este*

PÉTER Utolsó este otthon. De talán még jobb is lesz vidéken!

LILLA Utállak!

PÉTER Kislányom tedd túl magad ezen! A férfiak jönnek mennek, főleg egy olyan gyönyörű kislány mellett, mint te! Hidd el, fogsz még látni olyanokat, mint Ádám.

LILLA Csak olyanokat. De nem olyat. Mert Ádámból csak egy volt. ÉS TE ELVETTED!

PÉTER Vedd le a hangerőt!

*telefon cseng*

PÉTER Veszem! *pár mp. csend, amíg Péter hallgatja a telefont.* Kislányom. Van valaki keres.

LILLA Ádám az?

PÉTER Gyere! (*odamegy.)*

LILLA Halló?  *(hallgat. hírtelen intenzíven sírni kezd.)* Köszönöm. Majd visszahívom. Viszlát. *leteszi a telefont, és vigasztalhatatlanul sír.*

PÉTER Mi történt? Ki volt az?

LILLA (*szipogva)* Ádám...szülei. ☹☹

PÉTER És mit akartak?

LILLA EZ A TE HIBÁD!!! UTÁLLAK! NEM VAGY TÖBBÉ AZ APÁM.

PÉTER AZ ÉG SZERELMÉRE, MOND EL MI TÖRTÉNT!

LILLA Ádám öngyilkos lett. (*hangos zokogás.)*

*Sötét*

2020